गाजियाबाद: खुले नाले में गिरे 12 साल के बच्चे की मौत, डेढ़ घंटे तक चला रेस्क्यू ऑपरेशन| A 12 year old boy foll in a drain in Ghaziabad | uttar-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
गाजियाबाद: खुले नाले में गिरे 12 साल के बच्चे की मौत, डेढ़ घंटे तक चला रेस्क्यू ऑपरेशन
स्थानीय लोग अपने स्तर से नाले में उतरकर बच्चे की तलाश कर रहे थे. रेस्क्यू टीम को बच्चे की साइकिल नाले से मिली.
Updated: July 20, 2019, 7:05 PM IST
दिल्ली से सटे गाजियाबाद में 12 साल का एक बच्चा खुले नाले में गिर गया. जिसे एनडीआरएफ की टीम ने रेस्क्यू ऑपरेशन चला कर निकाल लिया. जिसके बाद उसे अस्पताल ले जाया गया, जहां डॉक्टरों ने बच्चे को मृत घोषित कर दिया. रेस्क्यू ऑपरेशन करीब डेढ़ घंटे तक चला.
मामला गाज़ियाबाद के विजय नगर थाना इलाके के सर्वोदय नगर का है. यहां एक नाले में दीपांशु नाम का बच्चा गिर गया. इसके बाद से वहां अफरा-तफरी का माहौल बना गया. बच्चा नाले में गिरने की खबर पाते ही पुलिस मौके पर पहुंची. पुलिस ने एनडीआरएफ की टीम को सूचना दी. सूचना मिलते ही एनडीआरएफ की टीम मौके पर पहुंची और बच्चे की तलाश में रेस्क्यू ऑपरेशन शुरू कर दिया. बारिश होने की वजह से नाले में पानी भरा है, जिस वजह से रेस्क्यू ऑपरेशन में परेशानी हुई.
First published: July 20, 2019, 3:37 PM IST